118 



dikról pedig egy hosszú sörte emelkedik. A hetedik iz két hosszú csúcssör- 

 tévei s két simaszélű, kevéssé hajlott karommal fegyverzett. 



Az első csáppárra nézve a búvárok igen keveset mondanak. Eamdohe 

 csak annyit jegyez meg, hogy azon kilencz szőr van s ezek alatt valószínű - 

 leg a négy utolsó izén lévő hosszú csúcssörtéket érti s a kisebbeket vagy 

 nem veszi tekintetbe, vagy elnézte azokat. Fischer szerint a csáp — való- 

 színűleg tévedésből — nyolcz ízű ; az első íz igen vastag s erős, a másodi- 

 kon két hosszú sörte van, a harmadik íz igen rövid, a negyedik a leghosz- 

 szabb. A négy végízt nyolcz igen hosszú úszósörtévei és négy rövid, tövis- 

 alakú rövid szőrrel fegyverzettnek mondja. Tóth szerint a «tap» szintén 

 nyolcz izű. Vávra hét ízűnek mondja az első csáppárt s az első ízen lévő 

 csúcssörtét oly hosszúnak mint az egész csáp. 



Az első csáppár ízeinek alakja és sörtéinek száma a törzsalaknál és 

 a tőlem vizsgált példányoknál ugyan meglehetősen elütő, de hajlandó 

 vagyok az eltéréseket a korábbi, hézagos megfigyeléseknek tulajdonítani. 



A második csáppár (VI. tábla. 5. ábra) öt ízű. A harmadik íz alsó 

 szélén van a halvány, kétízű érzőhenger, valamint egy, az ötödik ízet meg- 

 haladó erős csúcssörte. Ugyancsak a harmadik íz külső szélén van az öt, 

 igen hosszú, kétízű úszósörte, a melyeken tollazottságot még 950- szeres 

 nagyítással sem vehettem észre. A negyedik íz keskenyebb s valamivel 

 rövidebb a harmadik íznél, alsó szélén van egy hosszabb s egy rövidebb 

 oldalsörte, felső szélén pedig a nősténynél egy, a hímnél két hosszabb 

 cldalsörte : ez utóbbinál a felső szegély rendkívül finom, rövid, sűrűn álló 

 szőröcskékkel fedett. Az íz felső szélén három erős, sima élű, majdnem 

 egyforma hosszú karommal fegyverzett. Az ötödik íz valamivel szélesebb 

 mint a negyedik íz fele s két karommal és egy csúcssörtévei fegyverzett. 



Bamdohr a mellső csáppáron négy hosszú úszósörtét látott s a tarsust 

 hat karommal fegyverzettnek mondja, melyek közül három annak csúcsán, 

 három pedig felső szélén egy csomóban van elhelyezve. Fischer a harma- 

 dik ízen szintén négy, de már kétízű úszósörtét figyelt meg, melyek még- 

 egyszer oly hosszúak, mint a két végíz karmaival együtt; a két végízen 

 pedig négy karmot talált csak, nevezetesen kettőt a negyedik és kettőt az 

 ötödik ízen. Tóth megerősíti Fischer nézetét. Brady rajzán a harmadik 

 ízen lévő érzőhenger háromízűnek látszik s úszósörte csak három van. 

 Karmot már hetet különböztet meg, ugyanis a negyedik ízen négyet, az 

 ötödik ízen hármat s négy sörtét. Vávra rajzán hat hosszabb s egy rövidebb 

 tollazott úszósörtét lehet megkülönböztetni, a harmadik íz felső szélén 

 pedig kis szőröcskékből álló csomókat. Brady és Norman 1 az úszósörtéket 

 nem tollazottaknak mondják. 



1 Brady G. S. and Norman A. : A Monograph of the Marine and Freshwater 

 Ostracoda of the North Atlantic and of North-Western Enrope. Section I. Podocopa 

 (The Scientific Transactions of the Royal Dublin Society). Dublin 1889. p. 106. 



